Aghvinliitangani tanqim Kiyaghneghem kayagtekaa yaqulek Gabriel Nazareth‑mun,
Galilee‑melngughmun.
Yugmun atuqesimangilngughmun aghnaghaghmun,
aangꞌghutngwaaqamun Joseph‑mun,
kingunghanun David‑em.
Yugmun atuqesimangilnguum aghnaghaam aatgha Mary‑nguftuq.
Yaqulgem takuluku pikaa,
“Nekeggmelleq elpenilli!
Atanghem nakmikumaaten aghnat akulngitneng.”
Iwernga Mary‑m seghleliighutkeghllakaa nagalluku tawaten pillgha,
sumeghtaghaatkegkaallu sangami tawaten quyakutni.
Yaqulgem pikaa,
“Alingegpenang Mary,
qayughllak efqughnaghtuten Kiyaghneghmi.
Nagataghten,
taawa qumingnaqnguuten,
ighnengellequten enkaam atighlleqan Jesus‑meng.
Aangellequq,
atighyaghqaaguqlu Ighnegha Kiyaghneghllagem;
enkaam Atanghem Kiyaghneghem umiilgughtesleqaa sivunghatun David‑etun.
Igleghutillequq Jacob‑em kingunghitneng Israel‑eghmiineng quunperugllak;
Ataneghpagullghallu kenlengituq.”
Mary‑m pikaa yaqulek,
“Naten una piyaghqaawa yugmun atuqesigalnguunga?”
Yaqulgem pikaa,
“Agleghnalghiim Taghnegham takulleqaaten,
enkaam Kiyaghneghem aghtughyaghqaanghillghan taghneghangullghiistun alkwaaghlleqaaten.
Taana apalluqluku taghnughhaq agleghnaghllequq aatqesaghqaqaallu Kiyaghneghem Ighnegha.
Nagataghten,
ilakwaaghen Elizabeth,
aghnalqwaaghllagluni qumingumaaq,
ighnengnaqnguuq.
Una whaa aghvinliitkaa tanqiq,
piiqsaqangat avanginniluku,
qayughllak Kiyaghneghmi sangwaa qamaglluni piyaqniituq.”
Mary‑m pikaa,
“Taawa whanga,
Atanghem qepghaghtekaanga;
legan tawaten pinaqnilleghpetun apeghiighhaaq.”
Taagken yaqulgem unitkaa.
Aghvinliitangani tanqim Kiyaghneghem kayagtekaa yaqulek Gabriel Nazareth‑mun,
Galilee‑melngughmun.
Yugmun atuqesimangilngughmun aghnaghaghmun,
aangꞌghutngwaaqamun Joseph‑mun,
kingunghanun David‑em.
Yugmun atuqesimangilnguum aghnaghaam aatgha Mary‑nguftuq.
Yaqulgem takuluku pikaa,
“Nekeggmelleq elpenilli!
Atanghem nakmikumaaten aghnat akulngitneng.”
Iwernga Mary‑m seghleliighutkeghllakaa nagalluku tawaten pillgha,
sumeghtaghaatkegkaallu sangami tawaten quyakutni.
Yaqulgem pikaa,
“Alingegpenang Mary,
qayughllak efqughnaghtuten Kiyaghneghmi.
Nagataghten,
taawa qumingnaqnguuten,
ighnengellequten enkaam atighlleqan Jesus‑meng.
Aangellequq,
atighyaghqaaguqlu Ighnegha Kiyaghneghllagem;
enkaam Atanghem Kiyaghneghem umiilgughtesleqaa sivunghatun David‑etun.
Igleghutillequq Jacob‑em kingunghitneng Israel‑eghmiineng quunperugllak;
Ataneghpagullghallu kenlengituq.”
Mary‑m pikaa yaqulek,
“Naten una piyaghqaawa yugmun atuqesigalnguunga?”
Yaqulgem pikaa,
“Agleghnalghiim Taghnegham takulleqaaten,
enkaam Kiyaghneghem aghtughyaghqaanghillghan taghneghangullghiistun alkwaaghlleqaaten.
Taana apalluqluku taghnughhaq agleghnaghllequq aatqesaghqaqaallu Kiyaghneghem Ighnegha.
Nagataghten,
ilakwaaghen Elizabeth,
aghnalqwaaghllagluni qumingumaaq,
ighnengnaqnguuq.
Una whaa aghvinliitkaa tanqiq,
piiqsaqangat avanginniluku,
qayughllak Kiyaghneghmi sangwaa qamaglluni piyaqniituq.”
Mary‑m pikaa,
“Taawa whanga,
Atanghem qepghaghtekaanga;
legan tawaten pinaqnilleghpetun apeghiighhaaq.”
Taagken yaqulgem unitkaa.